LÜHIREAD | Marko Riis on kahes finaalmängus vahetusest tulles visanud 11 minuti ja 50 sekundiga 8 punkti, mis teeb 0,68 punkti minuti kohta. Euroliiga lõppenud hooaja parim selles arvestuses oli Maccabi "Tantsiv Karu" Sofoklis Schortsianitis 0,63 punktiga minuti kohta... NBA või Euroliiga mõistes pole Rockil häda midagi - kaotada enam-vähem võrdsete duellis kaks seeria avamängu võõrsil ei ole eriline katastroof, tuleb lihtsalt kahes järgmises on kodueelist kaitsta. See tava pole Eestis aga kunagi pädenud ja karm tõde on, et Rock peab näiteks seeria 4:3 võitmiseks saama Kalevist jagu neljas mängus järgmisest viiest... Asko Paade on ilmselt finaalseerias enim pikali kukkunud mängija... Sten Sokk, Tsintsadze ja Silver Leppik on kahes mängus kokku visanud mööda kõik 18 kolmest... Tänapäeva spordi vanasõnu ütleb, et publikut on saali palju vaja esmajoones selleks, et üritus teleekraanil hea välja näeks. Sellest jäi laupäeval puudu - eriti seetõttu, et suurhalli põhiplaanis näidatakse VIP-tribüüni, mis alati esimesena tühjaks jääb...